მარიანო ოსპინა როდრიგესი

მარიანო ოსპინა როდრიგესი (დ. 18 ოქტომბერი, 1805 - გ. 11 იანვარი, 1885) — კოლომბიელი პოლიტიკოსი, ჟურნალისტი და იურისტი, კოლომბიის კონსერვატიული პარტიის დამფუძნებელი და კოლომბიის პრეზიდენტი 1857-1861 წლებში.1Arismendi Posada, Ignacio; Gobernantes Colombianos; trans. Colombian Presidents; Interprint Editors Ltd., Italgraf, Segunda Edición; Page 73; Bogotá, Colombia; 1983 

ბიოგრაფიული მონაცემები
ოსპინა დაიბადა 1805 წლის 18 ოქტომბერს გუასკაში, ახალი გრანადის ვიცე-სამეფოში. მისი მშობლები იყვნენ სანტიაგო ოსპინა და ურბინა როდრიგესი.
ოსპინა იყო პრეზიდენტის პედრო ნელ ოსპინას მამა და პრეზიდენტის მარიანო ოსპინა პერესის ბაბუა. იგი გარდაიცვალა მედელინში 1885 წლის 11 იანვარს. მისი ცხედარი დაკრძალეს სან პედროს სასაფლაოზე.

ადრეული წლები
თავდაპირველად სანტიაგო განათლებას ოჯახში, მშობლებისგან იღებდა. მოგვიანებით კი მის განათლებაზე პროფესორი ხოსე ფელიქს დე რესტრეპო ზრუნავდა, რომელიც მომავალ პრეზიდენტს კერძო გაკვეთილებს უტარებდა. 1827 წელს მარიანო ოსპინამ იურისპრედენციის მაგისტრის ხარისხი მიიღო ბოგოტას სან ბარტოლომეოსსკოლაში.

ოსპინას ტექნიკურ განათლებას ეკონომიკური განვითარებისა და ზოგადი სოციალური გაუმჯობესების მნიშვნელოვან ინსტრუმენტად მიიჩნევდა.Safford, Frank R.; The Ideal of the Practical; University of Texas Press; Page 114; Austin, Texas; 

სამხედრო კარიერა
იურიდიული ფაკულტეტის დამთავრებისთანავე, 1828 წელს ოსპინა შეუერთდა ინტელექტუალთა, იდეოლოგთა და პოლიტიკოსთა ჯგუფს, რომლებიც არ ეთანხმებოდნენ გენერალ სიმონ ბოლივარის იდეებს, რომელმაც თავი კოლომბიის დიქტატორად გამოაცხადა. შესაბამისად, ინტელექტუალების, სტუდენტებისა და სამხედრო ოფიცრების ამ ჯგუფმა დაგეგმა სახელმწიფო გადატრიალება ბოლივარის წინააღმდეგ. 1828 წლის 25 სექტემბრის ღამეს, მებრძოლებისა და სამხედრო ოფიცრების ელიტარული ჯგუფი თავს დაესხა სან კარლოსის სასახლეს (სამთავრობო სასახლე). ოსპინა იმ აჯანყებულებს შორის იყო, რომლებმაც სასახლეზე თავდასხმა განახორციელეს. სახელმწიფო გადატრიალება ჩაიშალა, ოსპინა ცოცხალი გადარჩა. ბოლივარის წინააღმდეგ ამ წარუმატებელი სახელმწიფო გადატრიალების მოვლენები კოლუმბიის ისტორიაში ცნობილია, როგორც „ნოჩე სეპტემბრინა“ (სექტემბრის ღამე).

„ნოჩე სეპტემბრინას“ შეთქმულთა უმეტესობა, მათ შორის გენერალი ფრანსისკო დე პაულა სანტანდერი, შეიპყრეს, გაასამართლეს და სიკვდილით დასაჯეს. ოსპინა ბოგოტადან გაიქცა ანტიოკიაში.

1829 წელს ოსპინა გენერალ ხოსე მარია კორდოვას არმიას შეუერთდა გენერალ ბოლივარის წინააღმდეგ ომში. გენერალი კორდოვა ბრძოლაში დაიღუპა და ოსპინა 1830 წლამდე ანტიოკიის სანტა როზა დე ოსოსის მთებში იმალებოდა. ანტიოკია გამოეყო კოლომბიას და დამოუკიდებელ სახელმწიფოდ გამოცხადდა. მარიანო ოსპინა როდრიგესი სახელმწიფო მდივნად დაინიშნა.

პოლიტიკური კარიერა
1841 წელს ოსპინა შინაგან საქმეთა მინისტრის დაინიშნა, შემდეგ კი სახელმწიფო მდივნის თანამდებობა დაიკავა (1841–1845). შინაგან საქმეთა მინისტრის თანამდებობაზე ყოფნისას მან 1842 წელს განათლების განვითარების ყოვლისმომცველი გეგმა განახორციელა. როდრიგესმა განათლების მიმართულებით რესურსები გაზრდა და ეროვნული უნივერსიტეტების პროგრამები გაფართოვა.Gobernantes Colombianos, Ignacio Arismendi Posada, Interprint Editors Ltd., Italgraf, Segunda Edición, Page 74, Bogotá, Colombia, 1983

კოლუმბიის კონსერვატიული პარტიის დამფუძნებელი
კოლუმბიის კონსერვატიული პარტიის ერთ-ერთი დამფუძნებელი, მარიანო როდრიგესი ასევე იყო პედაგოგი, ჟურნალისტი, იურისტი, პოლიტიკური ლიდერი და სახელმწიფო მოღვაწე. 1848 წელს, მარიანო ოსპინამ ხოსე ეუსებიო კაროსთან ერთად დაწერა კონსერვატიული პარტიის ფუნდამენტური პროგრამა. ორივემ შექმნა გაზეთი სახელწოდებით „La Civilización“, რათა ხელი შეეწყოთ თავიანთი პოლიტიკური იდეების პოპულარიზაციისთვის.Arismendi Posada, Ignacio; Gobernantes Colombianos; trans. Colombian Presidents; Interprint Editors Ltd.; Italgraf; Segunda Edición; Page 141; Bogotá, Colombia; 1983

ის იყო კონსერვატიული ძალების ერთ-ერთი ლიდერი 1851 წლის კოლუმბიის სამოქალაქო ომში.

პარლამენტის წევრი
1849 წელს ოსპინა აირჩიეს კონგრესში, ხოლო მოგვიანებით, 1854 წელს, მარიანო როდრიგესი ანტიოკიის შტატის გუბერნატორად დაინიშნა. რამდენიმე წლის შემდეგ, 1857 წელს, ოსპინა გახდა კოლუმბიის მე-14 პრეზიდენტი.

გუბერნატორობა
ოსპინა ანტიოკიის შტატის გუბერნატორად 1845 წლის 1 ივნისს აირჩიეს, ხოლო მეორე ვადით - 1854 წლის 1 იანვარს.

პრეზიდენტობა
ოსპინა 1857 წლის საყოველთაო არჩევნებში კოლომბიის პრეზიდენტობის კანდიდატად იყრიდა კენჭს, კოლუმბიის კონსერვატიული პარტიის წარმომადგენლად. მისი ოპონენტები იყვნენ ლიბერალი ტომას სიპრიანო დე მოსკერა და მანუელ მურილიო ტორო. მარიანო ოსპინამ გაიმარჯვა არჩევნებში. ის იკავებდა პრეზიდენტის თანამდებობას 1857 წლიდან 1861 წლამდე.

ყავის მწარმოებელი კოლომბიაში
ოსპინა კოლუმბიის ერთ-ერთი პირველი და ყველაზე გავლენიანი ყავის მწარმოებელი იყო.Historia de Antioquia,  Jorge Orlando Melo, Editorial Presencia Ltd, Bogotá, Colombia, November, 1988, Page 203 მან თავისი პირველი ექსპერიმენტული პლანტაცია 1835 წელს, ფრედონიის მუნიციპალიტეტში, ანტიოკიაში დააარსა,Brown Gold, The Amazing Story of Coffee, Andres Uribe C., Random House Inc., New York, 1954, Pg 113, Library of Congress Catalog Card Number 55-5793.Historia de Antioquia, Jorge Orlando Melo, Editorial Presencia Ltd, Primera Edición, Page 226, Bogotá, Colombia, November, 1988 სადაც ყავის მოყვანას სამეცნიერო ინტერესით მისდევდა. ოსპინას კვლევების შედეგად, კოლუმბიამ მსოფლიოში ერთ-ერთი საუკეთესო ყავის, Coffea arabica-ს სახეობის წარმოება დაიწყო.

პრეზიდენტობის შემდეგ, 1862 წელს, ის და მისი ძმა პასტორი ციხიდან (რომელიც დიქტატორ ტომას სიპრიანო დე მოსკერას მიერ იყო დაპატიმრებული) გაიქცნენ ემიგრაციაში. მათ თავი შეაფარეს გვატემალაში, სადაც დაიწყეს ყავის წარმოება. 1865 წლისთვის როდრიგესმა ყავის საწარმო გვატემალაში გააფართოვა და ამით ცენტრალურ ამერიკაში ყავის მოყვანის ერთ-ერთი პირველი მეწარმე გახდა.The Ideal of the Practical, Frank Safford, University of Texas Press, 1976, Page 151  

ყავის წარმოების შესახებ თავისი გამოცდილებითა და ცოდნით, მარიანომ თავი მიუძღვნა კოლუმბიის ფერმერებსა და გლეხებს შორის ყავის მოყვანის პოპულარიზაციას. 1880 წელს მან დააარსა კოლუმბიის პირველი საჯარო უნივერსიტეტი (Escuela Nacional de Minas de Medellín) და გამოაქვეყნა თავისი პირველი სახელმძღვანელოები „ყავის მოყვანის ეფექტური ტექნიკის“ შესახებ.El Café en el Desarrollo de Antioquia, Federación Nacional de Cafeteros de Colombia, Editorial Colina, January, 2000, Page 112,   ერმა ისარგებლა ოსპინას ძალისხმევით, კვლევითა და სწავლებებით. მისმა ცოდნამ, ხედვამ და შეუპოვრობამ ხელი შეუწყო ყავის მოყვანის კოლუმბიის მთავარ საექსპორტო კულტურად ჩამოყალიბებას, რამაც სამუდამოდ შეცვალა ქვეყნის ეკონომიკა.

1880 წელს, კოლუმბიის ეროვნულმა პრესამ გამოაქვეყნა ოსპინას მიერ დაწერილი ყავის მოყვანის პირველი ინსტრუქცია სახელწოდებით „Cultivo del Café: Nociones Elementales al alcance de todos los labradores“ (ყავის მოყვანა: ყველა ფერმერისთვის ხელმისაწვდომი ძირითადი ცნებები),El Café en el Desarrollo de Antioquia, Federación Nacional de Cafeteros de Colombia, Editorial Colina, January, 2000, Page 43,  რომელიც დაფუძნებული იყო მის ვრცელ კვლევასა და გამოცდილებაზე. ოსპინა როდრიგესმა თავისი ძალისხმევის დიდი ნაწილი სწავლებასა და სასარგებლო ცოდნის გავრცელებას მიუძღვნა.The Ideal of the Practical, Frank Safford, University of Texas Press, 1976, Page 101,  1931 წელს, ყავის მწარმოებლებისთვის მეორე ინსტრუქცია გამოიცა მარიანო ოსპინა პერესის ხელმძღვანელობით.

1882 წელს, ოსპინამ და მისმა ორმა ვაჟმა, მარიანომ და ტულიომ, დააარსეს რამდენიმე მასშტაბური ყავის პლანტაც და მოაწყვეს ყავის გადამამუშავებელი ქარხნები და ობიექტები („despulpadoras“ ან „edificios del café“) ფრედონიაში, ანტიოკიაში. ამ პლანტაციებში შემოიღეს და ამოქმედდა პირველი მექანიკური საფქვავები და წისქვილები.

რესურსები ინტერნეტში
Colombian Conservative Party; Biographies: Mariano Ospina Rodríguez
 Mariano Ospina Rodríguez - Presidencia de la República de Colombia

სქოლიო

კატეგორია:დაბადებული 18 ოქტომბერი
კატეგორია:დაბადებული 1805
კატეგორია:გარდაცვლილი 11 იანვარი
კატეგორია:გარდაცვლილი 1885
კატეგორია:კოლომბიის პრეზიდენტები
კატეგორია:კოლომბიელი პოლიტიკოსები
კატეგორია:XIX საუკუნის ჟურნალისტები
კატეგორია:XIX საუკუნის იურისტები